Ir-Regolament tal-Kummissjoni (KE) Nru 641/97
ta' l-14 ta' April 1997
li jemenda r-Regolament tal-Kummissjoni (KE) Nru 1249/96 tat-28 ta' Ġunju 1996 dwar regoli għall-applikazzjoni (dazji fuq l-importazzjoni fis-settur taċ-ċereali) għar-Regolament tal-Kunsill (KEE) Nru 1766/92
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1766/92 tat-30 ta' Ġunju 1992 dwar l-organizzazjoni komuni tas-suq taċ-ċereali [1], kif emendat l-aħħar bir-Regolament tal-Kummissjoni (KE) Nru 923/96 [2], u b'mod partikolari l-Artikolu 10(4) tiegħu,
Billi d-dispożizzjonijiet dwar it-trattament taċ-ċereali importati ġewwa l-Komunità jinsabu fir-Regolament tal-Kummissjoni (KE) Nru 1249/96 [3];
Billi l-esperjenza fl-applikazzjoni tad-dispożizzjonijiet tar-Regolament (KE) Nru 1249/96 għall-importazzjoni ta' qamħirrum iebes tindika l-ħtieġa li jiġu aġġustati d-dispożizzjonijiet tiegħu dwar il-kontroll doganali ta' dan il-prodott u dwar it-tnaqqis ta' dazju li għandu jingħata; billi r-Regolament Nru 1249/96 għandu għalhekk jiġi emendat;
Billi l-Kumitat ta' Ġestjoni għaċ-Ċereali ma tax opinjoni fil-limitu taż-żmien stabbilit mill-president tiegħu,
ADOTTAT DAN IR-REGOLAMENT:
L-Artikolu 1
Ir-Regolament (KE) Nru 1249/96 qiegħed jiġi emendat kif ġej:
1. L-Artikolu 2(5) huwa mibdul b'dan li ġej:
"5. Id-dazji fuq l-importazzjoni għandhom jitnaqqas b':
- ECU 14 għal kull tunellata fuq qamħ komuni standard ta' kwalità għolja,
- ECU 8 għal kull tunellata fuq barli tax-xgħir,
- ECU 14 għal kull tunellata fuq qamħirrum iebes li jilħaq l-ispeċifikazzjonijiet ta' l-Anness I.
Għall-għoti tat-tnaqqis ir-rekwiżiti li ġejjin iridu jiġu ssodisfati:
(a) L-applikant irid iniżżel fil-kaxxa 20 tal-liċenzja ta' l-importazzjoni l-prodott ipproċessat li għandu jsir miċ-ċereali;
(b) L-importatur irid jagħti mpenn bil-miktub flimkien ma l-applikazzjoni għall-liċenzja ta' l-importazzjoni li ċ-ċereali kollha sejrin jiġu pproċessati skond il-kaxxa 20 tal-liċenzja fi żmien sitt xhur mid-data tad-dħul fiċ-ċirkolazzjoni libera. Huwa għandu jispeċifika l-lokazzjoni ta' l-ipproċessar billi jsemmi jew:
- ditta ta' l-ipproċessar jew Stat Membru, jew
- massimu ta' ħames impjanti ta' l-ipproċessar.
Qabel ma l-oġġetti jiġu kkunsinnati għall-ipproċessar kopja ta' kontroll T5 għandha timtela fl-uffiċċju tal-clearance doganali skond ir-Regolament tal-Kummissjoni (KEE) Nru 2454/93 (1). L-informazzjoni meħtieġa taħt (a) hawn fuq u l-isem u l-lokazzjoni ta' l-impjant ta' l-ipproċessar għndhom jingħataw fil-kaxxa 104 tat-T5.
(ċ) L-importatur għandu jippreżenta lill-awtorità kompetenti garanzija ta' ECU 14 għal kull tunellata għall-qamħ komuni u l-qamħirrum iebes u ECU 8 għal kull tunellata għall-barli. Jekk madankollu d-dazju fis-seħħ fil-jum meta jitlestew il-formalitajiet ta' l-importazzjoni tad-dwana ikun anqas minn ECU 14 għal kull tunnellata għall-qamħ komuni jew qamħirrum iebes jew ECU 8 għal kull tunnellata xgħir il-garanzija għandha tkun daqs l-ammont ta' dazju.
Il-garanzija għandha tiġi rilaxxata malli tinġieb prova ta' l-użu speċifiku aħħari li jkun jistħoqlu premju għall-kwalità fuq il-prezz tal-prodott bażiku msemmi f(a). Din ix-xiehda, possibilment permezz ta' kopja ta' kontroll T5, għandha turi għas-soddisfazzjon ta' l-awtoritajiet kompetenti ta' l-Istat Membru ta' l-importazzjoni li ċ-ċereali kollha mportati ġew ipproċessati fil-prodott indikat f(a).
L-ipproċessar għandu jitqies li jkun seħħ meta, fit-terminu ta' skadenza indikat f'(b):
- fil-każ ta' qamħ komuni l-prodott indikat f'(a) ikun sar jew:
- ġewwa wieħed jew aktar mill-impjanti li jappartienu lid-ditta fl-Istat Membru, jew
- ġewwa l-impjant jew wieħed mill-impjanti msemmija f'(b).
- il-barli tax-xgħir ikun ġie mgħaddas,
- il-qamħirrum iebes ikun ġie proċessat fi prodott tal-kodiċi NM 19041010 jew 110313."
2. L-Anness I huwa mibdul bl-Anness I ta' dan ir-Regolament.
3. L-Artikolu 2a li ġej huwa miżjud:
"L-Artikolu 2a
1. Fil-każ ta' importazzjoni ta' qamħirrum iebes tal-kodiċi NM 10059000 ġewwa l-Komunità li għalihom saru applikazzjonijiet għal-liċenzja ta' l-importazzjoni bejn l-1 ta' Lulju 1996 u d-data tad-dħul fis-seħħ ta' dan ir-Regolament u li għalihom ingħata tnaqqis ta' dazju ta' ECU 8 għal kull tunnellata, għandu jsir ħlas, fuq talba ta' l-importatur jew l-aġent tiegħu, tad-differenza bejn id-dazju ta' l-importazzjoni mħallas fuq il-kwantitàjiet fil-fatt importati u l-ammont dovut li kieku t-tnaqqis ta' ECU 14 għal kull tunellata ġie applikat.
2. Fuq it-talba mill-parti involuta l-awtorità kompetenti ta' l-Istat Membru li ħareġ il-liċenzja ta' l-importazzjoni għandha, skond l-Artikolu 880 tar-Regolament (KEE) Nru 2454/93, toħroġ ċertifikat, fil-forma murija fl-Anness III, li jispeċifika l-kwantità li fuqha r-rifużjoni tad-dazju kif imsemmi fil-paragrafu 1 tista ssir.
3. L-applikazzjonijiet għar-rifużjonijiet appoġġjati miċ-ċertifikat imsemmi fil-paragrafu 2 u l-evidenza ta' l-użu speċifiku aħħari msemmi fl-Artikolu 2(5)(ċ) għandhom jiġu ppreżentati fi żmien 30 jum mid-data tad-dħul fis-seħħ ta' dan ir-Regolament. Magħhom għandhom jintbagħtu l-liċenzja ta' l-importazzjoni, iċ-ċertifikat imsemmi fil-paragrafu 2 u d-dikjarazzjoni tad-dħul fiċ-ċirkolazzjoni libera taċ-ċereali inkwestjoni."
4. L-Anness II ta' dan ir-Regolament huwa miżjud bħala l-Anness III.
5. Fl-Artikolu 6(1) l-ewwel sottoparagrafu huwa mibdul b'dan li ġej:
"1. Kampjuni rappreżentattivi għandhom jittieħdu minn kull kunsinna ta' qamħ ta' l-Awstralja, qamħ komuni ta' kwalità standard għolja jew medja u qamħirrum iebes mill-uffiċju doganali tad-dħul fiċ-ċirkolazzjoni libera, bl-applikazzjoni tad-dispożizzjonijiet ta' l-Anness tad-Direttiva tal-Kummissjoni 76/371/KEE (2), sabiex jiġu stabbiliti:
- fil-każ ta' qamħ komuni ta' kwalità standard għolja jew medja, il-kontenut ta' proteini, il-piż speċifiku u l-kontenut ta' impuritajiet (Schwarzbesatz) kif definit fir-Regolament tal-Kunsill (KEE) Nru 2731/75 (3),
- fil-każ ta' qamħ ta' l-Awstralja, il-piż speċifiku, l-kontenut ta' impuritajiet (Schwarzbesatz) u l-kontenut ta' qamħ żġieġi,
- fil-każ ta' qamħ iebes, l-indiċi ta' kemm jitilgħu f'wiċċ l-ilma, il-piż speċifiku u l-kontenut ta' qamħ żġieġi.
Jekk madankollu l-Kummissjoni tirrikonoxxi uffiċjalment ċertifikat ta' kwalità għall-qamħ komuni, qamħ ta' l-Awstralja jew qamħirrum iebes maħruġ mill-pajjiż ta' l-oriġini taċ-ċereali għandhom jittieħdu kampjuni għall-verifika tal-kwalità ċertifikata biss minn numru rapprezentattiv suffiċjenti ta' kunsinni.
Iċ-ċertfikati maħruġa mill-Argentine Servicio Nacional de Sanidad y Calidad Agroalimentaria (Senasa) għandhom jiġu uffiċjalment rikonoxxuti mill-Kummissjoni sjond proċedura ta' kooperazzjoni amministrattiva kif speċifikat fl-Artikoli 63 sa 65 tar-Regolament (KEE) Nru 2454/93. Meta l-parametri analitiċi mniżżla fiċ-ċertifikat maħruġ mis-Senasa juru konformità ma l-istandards mogħtija fl-Anness I għandhom jittieħdu kampjuni minn ta' mill-anqas 3 % tat-tagħbijiet ta' merkanzija li jaslu f'kull port ta' dħul matul is-sena ta' bejgħ. Kampjun vojt taċ-ċertifikati ta' kwalità li għandhom jinħarġu mis-Senasa huwa mogħti fl-Anness IV. Riproduzzjonijiet tat-timbri u l-firem awtorizzati mill-Gvern Arġentin għandhom jiġu ppubblikati fis-serje "C"tal-Ġurnal Uffiċjali tal-Komunitajiet Ewropej."
6. L-Anness III ta' dan ir-Regolament huwa miżjud bħala l-Anness IV.
7. L-Artikolu 6(2) huwa mibdul b'dan:
"Il-metodi standard għall-kalkoli msemmija fil-paragrafu 1 għandhom ikunu dawk mogħtija fir-Regolament tal-Kummissjoni (KEE) Nru 1908/84 (1) u 2731/75.
Qamħirrum iebes huwa qamħirrum ta' l-ispeċi Zea mays indurata li l-qamħ tiegħu fih endosperma li hija prinċipalment żġieġa (tinħass iebsa jew bħal qarn). Ġeneralment dawn ikunu oranġo jew ħomor. Il-parti ta' fuq (faċċata l-ġerma), jew il-kuruna, ma turi l-ebda xaqq.
Qamħ żġieġi huwa definit bħala qamħ li jissodisfa żewġ kriterji:
- il-kuruna tagħhom ma turi l-ebda xquq,
- meta maqtugħa mit-tul l-endosperma tagħhom turi parti ċentrali mlaħħma mdawwra għal kollox b'parti bħal qarn. Il-parti li qisha qarn trid tammonta għall-parti dominanti mit-total tal-wiċċ tal-qatgħa.
Il-perċentwal tal-qamħ żġieġi għandu jiġi stabbilit billi jingħaddu f'kampjun rappreżentattiv ta' 100 qamħa n-numru li jissodisfaw dawn il-kriterji.
Il-metodu ta' referenza għall-kalkolu ta' l-indiċi ta' kemm jitilgħu f'wiċċ l-ilma huwa mogħti fl-Anness V."
8. L-Anness IV ta' dan ir-Regolament huwa miżjud bħala l-Anness V.
L-Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-14 ta' April 1997.